Eelnõu

# NARVA LINNAVOLIKOGU

# O T S U S

# Narvas

# 

Projekti "Stockholmi platsi ehitus, I etapp" (projekt nr 2014-2020.9.02.19-0023) oma- ja sildfinantseeringu kinnitamine ning projekti teostaja määramine

# ASJAOLUD JA MENETLUSE KÄIK

Projektiettepanek "Stockholmi platsi ehitus, I etapp" (projekt nr 2014-2020.9.02.19-0023) on Narva Linnavolikogu 21.04.2016 otsusega nr 144 kinnitatud Narva linnapiirkonna jätkusuutliku arengu tegevuskava (edaspidi tegevuskava) reservnimekirjas. Viimane on aluseks projektile toetuse taotlemiseks Ühtekuuluvuspoliitika fondide rakenduskava 2014−2020 prioriteetse suuna „Jätkusuutlik linnapiirkondade areng” meetmest „Ida-Virumaa linnapiirkondade jätkusuutlik areng”.

Projekti "Stockholmi platsi ehitus, I etapp" (projekt nr 2014-2020.9.02.19-0023) üldeesmärgiks on Raekoja kvartali väljaarendamine ja kasutuselevõtt Narva Vanalinna linnaosa kui Narva piirkonna olulisema alakasutatud ala taaselavdamiseks. Projektiga taastatakse Vanalinna linnaosa keskosa funktsioon. Projekti otseseseks eesmärgiks on Stockholmi platsi I etapi ehitamine, et teha korda ja võtta kasutusse raekoja läänepoolne tühermaa. Kogu Stockholmi platsi suurus on *ca* 7 576 m2. I etapi raames ehitatakse sellest välja *ca* 3 000 m2 suurune ala.

Projekti peamisteks tegevusteks on Stockholmi platsi I etapi ehitus ja kasutuselevõtt. Projekt on tihedalt seotud raekoja rekonstrueerimise projektiga ja vajalik raekoja kasutusele võtmiseks. Projekti ehitustegevused on planeeritud perioodile 2022 – 2023.

Käesoleva Narva linnavolikogu otsusega on vaja kinnitada projekti "Stockholmi platsi ehitus, I etapp" (projekt nr 2014-2020.9.02.19-0023) oma- ja sildfinantseering 2022-– 2023. aastaks ning määrata projekti teostaja.

Narva Linna Arenduse ja Ökonoomika Amet alustas projekti ettevalmistustöid alates 2016. aastast järgmiste tegevustega:

* **2016. a:** uue arhitektuurkonkursi „Narva vanalinna südame arhitektuurivõistlus“ läbiviimine (tulenevalt Villem Tomiste ja Veronika Valgu poolt 2002. a arhitektuurivõistluse võitnud Narva Raekoja platsi lahendust sisaldanud tööst olemasoleval kujul loobumisest);
* **2019. a:** 13.02.2021. a kirjaga nr 9.2-13.8.2/633-2 aktsepteeris Rahandusministeerium meetme määruse § 23 alusel reservnimekirja projekti  
  „Narva Stockholmi platsi Ehitus, I etapp“ algatamist ning Riigi Tugiteenuste Keskuses menetlusse võtmist;
* eeltaotluse esitamine ja eeltaotluse kinnitamine Riigi Tugiteenuste Keskuse poolt;
* **2020. a:** projekteerimistööd (arhitektuurne ja maastikuarhitektuurne osa);
* **2021. a:** projekteerimistööd (eriosad), sh liitumislepingu sõlmimine (VKG Elektrivõrgud OÜ).

2021. a. projekteerimistööde kulud summas 87 840 eurot on abikõlblikud meetme „Ida-Virumaa linnapiirkondade jätkusuutlik areng“ raames. Mainitud summa oli ettenähtud 2021. a Narva linna eelarves.

Projekti tegevused 2022-2023:

1. Stockholmi platsi, I etapi ehitamine ja ehitustöödega kaasnevad tööd (sh tööprojekti koostamine, omanikujärelevalve, muinsuskaitseline järelevalve, ehitusjuhtimine, autorijärelevalve, arheoloogilised uuringud, hangete ettevalmistamine ja korraldamine).

Programmi toetus on kuni 85% abikõlblikest projekti kuludest ja sõltub meetme „Ida-Virumaa linnapiirkondade jätkusuutlik areng” toetuse jääkidest Narva linnapiirkonnale. Narva linnal on võimalik saada meetme toetust summas kuni 1 292 218 eurot. .

Projekti "Stockholmi platsi ehitus, I etapp" (projekt nr 2014-2020.9.02.19-0023) 2021-2023 tegevuste eeldatav kogumaksumus on kuni 2 059 209eurot, millest meetme toetus moodustab kuni 1 292 218 eurot. Narva linna abikõlblik omafinantseering on kuni 766 990 eurot.

Ülaltoodule tuginedes tuleb kinnitada projekti "Stockholmi platsi ehitus, I etapp" (projekt nr 2014-2020.9.02.19-0023) omafinantseering 2022.-2023. aastatele kuni **679 150** eurot ja sildfinantseering kuni **258 444** eurot.

Projekti omafinantseerimise ja sildfinantseerimise summad aastate lõikes kajastatakse Narva linna arengukavas sh eelarvestrateegias.

Projekti eeldatav omafinantseerimise ja sildfinantseerimise vajadus aastate kaupa on järgmine (*juhul, kui aasta lõpus jäävad kasutamata vahendid, viiakse see üle järgmisele aastale*):

|  |  |  |
| --- | --- | --- |
|  | **2022** | **2023** |
| **omafinantseerimine** | 339 575 € | 339 575 € |
| **sildfinantseerimine** | 129 222 € | 129 222 € |

Projekt on vastavuses strateegiliste dokumentidega:

1. Narva linna arengukava 2008-2021;

Strateegiline eesmärk: 1.4. turismi arenguks on loodud tingimused;

Tegevussuund: 1.4.1. luua linna külaliste jaoks meeldiv turismiinfrastruktuur;

Ülesanded: 1.4.1.4. turismiobjektide funktsioneerimise tagamine;

Tegevused: Stockholmi platsi ehitus.

1. Narva linnapiirkonna jätkusuutliku arengu strateegia 2014-2025 (lk 26 punkt 1 ja 1.1):

* Linnasisesed kõrge arengupotentsiaaliga mahajäetud ja alakasutatud alad, mis vajavad taaselavdamist: Narva vanalinn (Raekoda ja selle ümbrus).

# ÕIGUSLIKUD ALUSED

* 1. KOKS § 22 lg 1 punkti 8 alusel kuulub volikogu ainupädevusse laenude ja teiste varaliste kohustuste võtmine.
  2. KOKS § 37¹ lg 2 sätestab, et arengukava on aluseks kohustuste võtmisel, investeeringute kavandamisel ning investeeringuteks toetuse taotlemisel varaliste kohustuste võtmisel.

# OTSUS

* 1. Kinnitada projekti "Stockholmi platsi ehitus, I etapp" omafinantseeringuks 2022.-2023. aastatel kokku kuni **679 150** eurot.
  2. Projekti positiivse rahastamisotsuse korral Narva Linnavalitsusel lubada võtta laenu omafinantseeringu katteks 2022. – 2023. aastatel kokku kuni **679 150** eurot.
  3. Projekti positiivse rahastamisotsuse korral Narva Linnavalitsusel lubada võtta laenu sildfinantseeringu katteks 2022. – 2023. aastatel kokku kuni **258 444** eurot.
  4. Projekti omafinantseerimise ja sildfinantseerimise summad aastate lõikes kajastada Narva linna Arengukavas sh eelarvestrateegias.
  5. Projekti teostajaks määrata Narva Linna Arenduse ja Ökonoomika Amet (registrikood 75029524) koos kõigi taotleja õiguste ja kohustustega.

# RAKENDUSSÄTTED

* 1. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
  2. Otsus jõustub seadusega sätestatud korras.

Katri Raik

Linnavolikogu esimees